Diari Oficial de la Generalitat Valenciana


Sumari del DOGV 4389, del 29-11-2002 (2002/12039)

ORDE de 14 d'octubre de 2002, de la Conselleria de Cultura i Educació, per la qual es modifica l'autorització, en els nivells educatius que s'especifiquen en l'annex, a diversos centres docents privats.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4389

Data del DOGV
:   29-11-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/12736


Data del document
:   14-10-2002

Organisme emissor
:   Conselleria de Cultura i Educació

Tipus de document
:   Ordre

Correcció d'errades

 Descriptors 

:   * centre d'ensenyament
    * ensenyament privat

ORDE de 14 d'octubre de 2002, de la Conselleria de Cultura i Educació, per la qual es modifica l'autorització, en els nivells educatius que s'especifiquen en l'annex, a diversos centres docents privats. [2002/X12685]
  
Els expedients han sigut iniciats pels representants de la titularitat dels centres privats que s'assenyalen en l'annex, en sol·licitud de modificació de l'autorització en els nivells educatius que s'hi especifiquen.
  
La Direcció General de Centres Docents ha declarat, mitjançant resolucions individualitzades per a cada centre, l'adequació de les modificacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient ha sigut tramitat per la direcció territorial de València, i inclou l'informe favorable de la Unitat Tècnica de Construccions i la relació de professors i titulacions respectives o, si s'escau, el compromís d'aportar-la abans de l'inici de les activitats educatives corresponents.
  
Atès que tots els centres tenen autorització d'obertura i funcionament en els nivells educatius que es modifiquen.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 777/98, de 30 d'abril, sobre ordenació de la formació professional (BOE de 8 de maig); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar la modificació en els nivells educatius que s'hi indiquen, amb efectes de l'inici del present curs, a cadascun dels centres que s'assenyalen en l'annex, en els termes que s'hi especifiquen.
  
Disposicions addicionals
  
Primera
  
Els centres que no hi hagen aportat la relació de professors i les titulacions respectives hauran de fer-ho davant la Direcció Territorial de Cultura i Educació de València, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
Segona
  
La present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar del sendemà de la notificació o publicació, segons corresponga.
  
València, 14 d'octubre de 2002
  
El conseller de Cultura i Educació,
  
MANUEL TARANCÓN FANDOS
  
ANNEX
  
Centre: SAN JOSE Y SANTA ANA
  
Titular: Fundación Garell y Pastor
  
Adreça: c/ Mestre Giner, 20
  
Localitat: Torrent
  
Província: València
  
Codi: 64514035
  
Modificació que s'autoritza:
  
- S'amplia l'autorització d'Educació Especial (suport a la integració), en una unitat, de manera que el centre queda configurat, en la seua totalitat, amb la següent composició:
  
- 4 unitats d'Educació Infantil, segon cicle, amb 96 llocs escolars
  
- 12 unitats d'Educació Primària, amb 300 llocs escolars
  
- 8 unitats d'Educació Secundària Obligatòria, amb 240 llocs escolars
  
- 2 unitats d'Educació Especial (suport a la integració) amb 30 llocs escolars.
  
Centre: SAN PABLO-CEU
  
Titular: Fundación Universitaria San Pablo
  
Adreça: Carretera Montcada, km, 7
  
Localitat: Montcada
  
Província: València
  
Codi: 08814551
  
Modificació que s'autoritza:
  
- S'amplia la capacitat d'Educació Primària, en una unitat, de manera que el centre queda configurat, en la seua totalitat, amb la següent composició:
  
- 4 unitats d'Educació Infantil, segon cicle, amb 100 llocs escolars
  
- 13 unitats d'Educació Primària, amb 325 llocs escolars
  
- 14 unitats d'Educació Secundària Obligatòria, amb 420 llocs escolars
  
- 8 unitats de Batxillerat amb 280 llocs escolars en les modalitats de Ciències de la Natura i Salut, Humanitats i Ciències Socials i Tecnologia.
  
Centre: SAN PEDRO PASCUAL
  
Titular: HH. Misioneros Sagrados Corazones
  
Adreça: c/ Mestre Guerrero, 3
  
Localitat: València
  
Província: València
  
Codi: 03270611
  
Modificació que s'autoritza:
  
- S'amplia l'autorització d'Educació Infantil, segon cicle, en una unitat, de manera que el centre queda configurat, en la seua totalitat, amb la següent composició:
  
- 6 unitats d'Educació Infantil, segon cicle, amb 143 llocs escolars.
  
- 18 unitats d'Educació Primària, amb 450 llocs escolars.
  
- 12 unitats d'Educació Secundària Obligatòria, amb 360 llocs escolars.
  
- 6 unitats de Batxillerat amb 210 llocs escolars en les modalitats de Ciències de la Natura i Salut, Humanitats i Ciències Socials.
  
- 1 unitat d'Educació Especial, amb 15 llocs escolars
  
Centre: TRAFALGAR
  
Titular: Colegio Trafalgar, SL.
  
Adreça: C/ Rodrigo Pertegaz, 29
  
Localitat: València
  
Província: València
  
Codi: 48644410
  
Modificació que s'autoritza:
  
- S'amplia l'autorització d'Educació Infantil, segon cicle, en una unitat, de manera que el centre queda configurat, en la seua totalitat, amb la següent composició:
  
- 5 unitats d'Educació Infantil, segon cicle, amb 117 llocs escolars.
  
- 16 unitats d'Educació Primària, amb 399 llocs escolars.
  
Centre: MINERVA
  
Titular: María Cristina Rueda Valero
  
Adreça: C/ Sant Francesc de Borja, 31
  
Localitat: Paterna
  
Província: València
  
Codi: 67477294
  
Modificació que s'autoritza:
  
- S'amplia la capacitat en el nivell d'Educació Infantil, segon cicle, a 59 llocs escolars, de manera que el centre queda configurat, en la seua totalitat, amb la següent composició:
  
- 3 unitats d'Educació Infantil, segon cicle, amb 59 llocs escolars.
  
Centre: FLORIDA, CENTRE D'ENSENYAMENT SECUNDARI
  
Titular: Florida Centre de Formació, Cooperativa Valenciana.
  
Adreça: Av. de la Diputació, s/n
  
Localitat: Catarroja
  
Província: València
  
Codi: 92741706
  
Modificació que s'autoritza:
  
- S'amplia l'autorització d'Educació Secundària Obligatòria, en una unitat, i l'autorització del Batxillerat, en una unitat, de manera que el centre queda configurat, en la seua totalitat, amb la següent composició:
  
- 9 unitats d'Educació Secundària Obligatòria, amb 270 llocs escolars.
  
- 7 unitats de Batxillerat amb 245 llocs escolars en les modalitats de Ciències de la Natura i Salut, Humanitats i Ciències Socials, i Tecnologia.
  
Centre: FLORIDA, CENTRE D'ENSENYAMENT SECUNDARI-TÈCNIC PROFESSIONAL
  
Titular: Florida Centre de Formació, Cooperativa Valenciana.
  
Adreça: Partida del Secanet, s/n
  
Localitat: Catarroja
  
Província: València
  
Codi: 22239340
  
Modificació que s'autoritza:
  
- S'amplia l'autorització de la Formació Professional de grau superior, en 2 unitats de Tècnic Superior en Sistemes de Telecomunicació i Informàtics, de manera que el centre queda configurat, en la seua totalitat, amb la següent composició:
  
- Família Electricitat i Electrònica:
  
\* 2 unitats de Tècnic Superior en Sistemes de Telecomunicació i Informàtics, amb 60 llocs escolars.
  
- Família Informàtica:
  
\* 2 unitats de Tècnic Superior en Desenrotllament d'Aplicacions Informàtiques, amb 60 llocs escolars.
  
\* 2 unitats de Tècnic Superior en Administració de Sistemes Informàtics, amb 60 llocs escolars.
  
- Família Comerç i Màrqueting:
  
\* 1 unitat de Tècnic Superior en Gestió Comercial i Màrqueting, amb 30 llocs escolars.
  
- Família Manteniment i Servicis a la Producció:
  
\* 2 unitats de Tècnic Superior en Manteniment d'Equips Industrials, amb 60 llocs escolars.
  
- Família Administració:
  
\* 2 unitats de Tècnic Superior en Administració i Finances, amb 60 llocs escolars.